Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 27/13/8807	Michalovce, 15.1.2015
EEČ : 2-66-17-2015

U Z N E S E N I E

Trestná vec:	obvinený XXXXX a spol.  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.1.2015, spisová značka Pv 27/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 28. 12. 2012 v čase od 20.30 h do 21.00 h v obci XXXXX okres XXXXX  neoprávnene vošli na pozemok neobývaného rodinného domu č. 9 tak, že rukami rozplietli pletivo oplotenia, na stodole vytrhli drevené dosky na dverách a cez vzniknutý otvor vnikli do vnútra, odkiaľ odcudzili hrebeňový zdvihák a 25 ks lešenárskych trúbok o hmotnosti 150 kg, čím XXXXX spôsobili odcudzením škodu vo výške najmenej 132,- €. 

Uznesením prokurátora Okresnej prokuratúry XXXXX zo dňa 15.1.2015, spisová značka Pv 27/13/8807, bola určená všetkým obvineným skúšobná doba v trvaní 18 mesiacov.
Odôvodnenie:
Uznesením okresnej prokurátorky v Michalovciach sp. zn. Pv 27/13/8807 zo dňa 22. 03. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže formou spolupáchateľstva podľa § 20, § 212 ods. 2 písm. a) Tr. zákona proti obvineným XXXXX a XXXXX, ktorý mal byť spáchaný na tom skutkovom základe, že dňa 28. 12. 2012 v čase od 20.30 h do 21.00 h v obci XXXXX, okres XXXXX,  neoprávnene vošli na pozemok neobývaného rodinného domu č. 9 tak, že rukami rozplietli pletivo oplotenia, na stodole vytrhli drevené dosky na dverách a cez vzniknutý otvor vnikli do vnútra, odkiaľ odcudzili hrebeňový zdvihák a 25 ks lešenárskych trúbok o hmotnosti 150 kg, čím XXXXX spôsobili odcudzením škodu vo výške najmenej 132,- €. 
2
	
Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 (osemnásť) mesiacov u každého z obvinených. Toto rozhodnutie sa stalo právoplatným dňom 03. 04. 2013 u oboch obvinených.

Skúšobná doba pre podmienečné zastavenie trestného stíhania uplynula dňom  03. 10. 2014.

Po uplynutí skúšobnej doby bol vyžiadaný odpis z registra trestov a  správy o povesti oboch obvinených. 

 Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu, iba priestupkov proti bezpečnosti a plynulosti cestnej premávky.

Keďže obvinení XXXXX a XXXXX vyhoveli podmienkam uvedeným v ustanovení   § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčili. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka